ДЛЪЖНОСТНА ХАРАКТЕРИСТИКА НА ДЛЪЖНОСТТА:

ОБЩ РАБОТНИК, СТРОИТЕЛСТВО НА СГРАДИ

Клас по НКП: Професии, неизискващи специална квалификация

Код по НКПД: 9313 0001

**I. ОСНОВНИ ДЛЪЖНОСТНИ ЗАДЪЛЖЕНИЯ**

**1. Характеристика на длъжността:**

Изпълнение на рутинни задачи в строителството на сгради, свързани с употребата на ръчни инструменти и значителни физически усилия.

2. Задължения:

* Изпълнява помощни и спомагателни работи при всички видове строителни дейности на строителни обекти, складове, бази, площадки;
* Извършва товаро-разтоварни работи по всякакви превозни средства и преносни работи на строителни площадки;
* Почиства, измива и измита бетонни, мозаечни, дървени и с изкуствена настилка подове, врати, прозорци, шкафове и др.;
* Почиства строителни площадки от снежна покривка; почиства и отстранява храсти;
* Прелива и пренася вода с кофи и др. съдове за приготвяне на бетон и разтвори;
* Насипва пясък, цимент, мозайка и др. материали в чували;
* Почиства: арматура от ръжда стори тухли от бетон; канавки и визури; кофраж и кофражни платна от полепнал бетон;
* Маже кофраж с кофражно масло; покрива бетон с рогозки против измръзване; изважда и набива полигонни и пикатни колчета;
* Спазва нормативната уредба за безопасност и здраве при работа и за противопожарна защита и Правилника за вътрешния трудов ред.

**ІІ. ОСНОВНИ ОТГОВОРНОСТИ**

1. Материални и финансови (по опазване имуществото и активите на фирмата) - носи отговорност за вреди, настъпили от неправилно използване на инструментите и съоръженията.

2. По безопасността на труда - носи отговорност за спазване на правилата за безопасност и здраве при работа.

3. По опазване здравето и работоспособността на другите - носи отговорност за спазване на правилата за безопасност и здраве при работа, за пожарна безопасност на обекта.

4. По опазване на фирмената тайна и поверителната информация - носи отговорност за разгласяване на фирмена информация.

5. За резултатите от трудовата дейност - носи дисциплинарна и имуществена отговорност за неспазване на технологичната и производствената последователност на извършваните операции.

**III.ПОДЧИНЕНОСТ, ВРЪЗКИ И ВЗАИМОДЕЙСТВИЯ**

1. Подчиненост на длъжността - на ръководителя на обекта.

2. Взаимодействие с други длъжности във фирмата- с работници от обекта, с органа по безопасност и здраве при работа.

3. Връзки с други фирми (или длъжности в тях) - няма.

4. Получаване на задачите - устно от прекия ръководител.

5. Отчитане на задачите - устно на прекия ръководител.

**IV. ИЗИСКВАНИЯ ЗА ЗАЕМАНЕ НА ДЛЪЖНОСТТА**

1.Знания, умения и опит:

- Вид и равнище на образованието - без изискване за степен на професионална квалификация и образователно равнище.

- Трудов опит - не се изисква.

 - Специални умения - да познава начините за пренасяне или транспортиране на необходимите за строителството материали; видовете приспособления и инвентар, използвани при изпълнението на строителни работи; последователността на извършваните строителни работи; правилата за безопасност и здраве при работа и противопожарна безопасност.

- Поведенчески характеристики - умение за работа в екип.

2. Личностни изисквания към изпълнителя:

- Задължителни - сръчност, съобразителност, физическа сила и издръжливост.

- Препоръчителни - инициативност.

3. Основни нормативни актове, които трябва да познава лицето, заемащо длъжността:

- Кодекс на труда;

- Наредба № 16 от 31.05.1999 г. за физиологични норми и правила за ръчна работа с тежести.

**V.УСЛОВИЯ НА ТРУД И ПРОИЗВОДСТВЕНА СРЕДА**

1. Условия на труд - работодателят е длъжен да осигури условия за работа на служителя по трудовото правоотношение, съгласно чл.127 от КТ.

2. Режим на труд и почивка - съгласно разработения физиологичен режим на труд и почивка за работното място, съобразен с изискванията на КТ.

3. Работно и униформено облекло, лични предпазни средства - работодателя е длъжен да осигури работно облекло и лични предпазни средства.

4. Битови придобивки и привилегии - съгласно индивидуална или колективна договореност с работодателя.

**VI.СИСТЕМА ЗА РАБОТНАТА ЗАПЛАТА**

Повременна.

**VIІ.ТРУДОВИ СТАНДАРТИ ЗА ДЛЪЖНОСТТА**

Съгласно Правилник за вътрешния трудов ред, Вътрешни правила за безопасност и здраве при работа, Оценка на риска, Режими на труд и почивка.

Настоящата длъжностна характеристика е изготвена съгласно чл.127, ал.1, т.4 от Кодекса на труда и е неразделна част от трудовия договор на лицето съгласно чл.62, ал.3 от КТ.

Длъжностната характеристика се актуализира в случай на промяна на изискванията към извършваната работа на работното място, утвърдени от ръководителя на предприятието.

Контролът по внедряването и актуализацията на длъжностната характеристика се осъществява от ръководителя на предприятието или упълномощено от него лице.

Изготвил: Утвърдил:

Запознат съм с длъжностната характеристика и екземпляр от нея ми е връчен.

Служител:

Дата: Подпис: